stanford-oval/wikipedia huggingface dataset:
משפט הפיקוד העליון
הנאשמים

| שם | תמונה | תפקיד | גזר דין |
| --- | --- | --- | --- |
| וילהלם פון לב   (Wilhelm von Leeb) |  | גנרל-פלדמרשל בדימוס (עד לשנת 1941) | 3 שנות מאסר. שוחרר עם תום המשפט, מת ב-1956. |
| הוגו שפרלה   (Hugo Sperrle) |  | גנרל-פלדמרשל בדימוס (עד אוגוסט 1944) | זוכה. מת בשנת 1953. |
| גאורג פון קיכלר   (Georg von Küchler) |  | גנרל-פלדמרשל בדימוס (עד ינואר 1944) | 20 שנות מאסר שהומתקו ל-12 שנים בשנת 1951. שוחרר ב-1953 ומת ב-1968. |
| יוהנס בלסקוביץ   (Johannes Blaskowitz) |  | גנרל אוברסט | התאבד ב-5 בפברואר 1948, במהלך המשפט. |
| הרמן הות  (Hermann Hoth) |  | גנרל אוברסט | 15 שנות מאסר. שוחרר ב-1954, מת ב-1971. |
| גאורג הנס ריינהרדט  (Georg-Hans Reinhardt) |  | גנרל אוברסט | 15 שנות מאסר. שוחרר ב-1952, מת ב-1963. |
| הנס פון זלמות  (Hans von Salmuth) |  | גנרל אוברסט | 20 שנות מאסר שהומתקו ל-12 ב-1951. שוחרר ב-1953, מת ב-1962. |
| קרל-אדולף הולידט  (Karl-Adolf Hollidt) |  | גנרל אוברסט | 5 שנות מאסר. שוחרר בדצמבר 1949, מת ב-1985. |
| אוטו שניווינד  (Otto Schniewind) |  | אדמירל בדימוס | זוכה. מת ב-1964. |
| קארל פון רוקווס  (Karl von Roques) |  | גנרל לוטננט | 20 שנות מאסר. מת ב-24 בדצמבר 1949. |
| הרמן ריינקה  (Hermann Reinecke) |  | גנרל לוטננט, ראש המשרד הכללי של הכוחות המזוינים בוורמאכט | מאסר עולם. שוחרר ב-1954, מת ב-1973. |
| ולטר ורלימונט  (Walter Warlimont) |  | גנרל לוטננט | מאסר עולם שהומתק ל-18 שנים ב-1951. שוחרר ב-1954, מת ב-1976. |
| אוטו והלר  (Otto Wöhler) |  | גנרל חיל הרגלים | 8 שנות מאסר. שוחרר ב-1951, מת ב-1987. |
| רודולף להמן  (Rudolf Lehmann) |  | גנרל לוטננט, שופט צבאי | 7 שנות מאסר. מת ב-26 ביולי 1955 |
נטיית הפועל

נטיית הפועל היא אופן השינוי של פעלים בחלק מהשפות, כאשר הפועל מתייחס לאחד או יותר ממאפייניו, לדוגמה:
זמן דקדוקי – כמו עבר, הווה, עתיד;
אספקט – למשל פעולה מתמשכת, פעולה מושלמת (שהסתיימה), פעולה בלתי מושלמת (שלא הסתיימה עדיין);
מודוס – למשל חיווי (אמירה רגילה), ציווי, תילוי, זירוז, איסור;
גוף – למשל גוף ראשון ("מדבר"), גוף שני (נוכח/נמען), גוף שלישי (נסתר);
מין דקדוקי – למשל נקבה, זכר, סתמי;
מספר דקדוקי – למשל יחיד, רבים, זוגי.
מאפייני הפועל האלה לא בהכרח מתממשים בנטייה. יש שפות שמביעות רק חלק מהמאפיינים הללו, ושפות אחרות מביעות את כולם, או מאפיינים אחרים נוספים. יתר על כן, המאפיינים הפועליים האלה עשויים להיות מסומנים באמצעות נטייה, כלומר שינוי הפועל העיקרי (לדוגמה "אכלתי" מסומן לזמן עבר או אספקט מושלם, לגוף ראשון, ולמספר יחיד), אך לעיתים המאפיינים ממומשים באמצעים אחרים, למשל בפועל עזר ("בואו נלך" למודוס הזירוז), או בתוארי-פועל ("כבר אכלנו" לאספקט מושלם), ועוד.
ראו גם

נטיית שם
הטיה (דקדוק)
| --- | --- |
בקרת זהויות :  BnF: cb124901964 (data)  GND: 4164985-0  NKC: ph123497 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
נוער כהלכה

| --- | --- |

 מדינה:  ישראל 
 מטה הארגון:  ירושלים 
 מייסדים:  יואב ללום 
 תקופת הפעילות:  2002–הווה (כ־22 שנים) 
 frenkim.co.il
 
נוער כהלכה היא עמותה שהוקמה בשנת 2002 על ידי יואב ללום, כדי להיאבק נגד אפליה בקליטת תלמידים חרדים ספרדים בבתי-הספר בחינוך החרדי.
פעילות העמותה

העמותה מטפלת בפניות של הורים לבנות מעדות המזרח שבקשתן להתקבל לבתי ספר ולסמינרים למורות נדחתה, ופועלת לקבלתן באמצעות פנייה למשרד החינוך ולמערכת המשפט. לפי העמותה, היא עוסקת "בחשיפת השיטה: התירוצים המשמשים לדחיית תלמידות מזרחיות והמכסות לקבלת מיעוט קטן מהן, בבחינת עלה תאנה, במוסדות חינוך הנשלטים על ידי אשכנזים". פורסם כי פעילות העמותה, כולל פנייה למערכת המשפט, הייתה בתמיכתו של הרב יעקב יוסף, שהיה הרב היחיד שתמך בעמותה בגלוי. לאחר פטירת הרב יעקב יוסף בשנת 2013, פורסם כי בצוואתו כתב כי "יש להגיע להבנות – מבלי לערב את השלטונות".
בשנת 2006 נדחתה בקשת ללום לרשום את בתו לכתה א' בבית הספר "בית יעקב" בשכונת גבעת שאול בירושלים, לטענת ללום עקב שיוכה המגזרי, ולטענת המנהלת יוכבד אלישיב (כלתו של הרב יוסף שלום אלישיב), אם המשפחה לא עמדה בגדרי הצניעות הנדרשים על פי תקנון בית הספר.
פעילות העמותה זכתה לפרסום נרחב בעקבות בג"ץ עמנואל, שבו עתרה לבג"ץ כנגד הפרדה בין תלמידות של מגמה חסידית ומגמה רגילה בבית ספר "בית יעקב" בעמנואל, שלטענת חלק מההורים (שזכתה לגיבוי של הבודק מטעם משרד החינוך) נעשתה על רקע של רמה דתית, אך לפי פסיקת בג"ץ נועדה להפרדה בין העדות. במסגרת עתירה זו גם הוסרה מתקנון בית הספר, שהוצג על ידי מרכז החינוך העצמאי, הדרישה שכל התלמידות יתפללו בהברה אשכנזית, גם בביתן.
בנובמבר 2008 קיבלה העמותה פרס מעמותת קדמה על פעילותה למען שוויון בחינוך.
בשנת 2015 הביאה העמותה לסיכום בדבר רישום אזורי לסמינרים באלעד, חרף איסור רבנים עליו. בשנת 2017 בית המשפט קיבל את עתירת העמותה לפסוק שהעירייה ביזתה את בית המשפט בכך שלא קיימה את הסיכום, וגזר עליה קנס יומי. בשנת 2018 העירייה יישמה את הרישום האזורי.
ביקורת על העמותה

חלקים בציבור החרדי הפנו ביקורת קשה כלפי העמותה ונערך קמפיין חריף כנגד העומד בראשה, יואב ללום. במרכז הביקורת עמדה פניית העמותה לערכאות בבג"ץ עמנואל ללא היתר מבית דין רבני. הרב עובדיה יוסף תקף את העותרים על כך: "אלו הפונים לערכאות כאילו הרימו יד בתורת משה, הנם מחרפים ומגדפים כלפי מעלה, ואין להם חלק לעולם הבא", והוסיף כי הדרך להתמודדות עם יחס האיפה ואיפה היא רישום ילדים ספרדים לתלמודי תורה של מעיין החינוך התורני.
העמותה קיבלה מימון מהקרן החדשה לישראל, עובדה ששימשה את מבקריה, בין השאר במודעות שהתפרסמו בשכונות חרדיות ובהן נכתב "יוזמי עלילת הדם של גולדסטון - מממנים העלילה הנוכחית נגד החינוך החרדי". בתגובה השיב ללום שהתרומה התקבלה באישור רבני העמותה, וכי 'ימשיך לפעול בהתאם להוראות הרבנים עד להפסקת ההתעללות אותה חווים יהודים חרדים בבואם לרשום את ילדיהם למוסד חינוך חרדי'. בהזדמנות אחרת השיב כי הדבר נבע מחוסר ידיעה מצערת והעמותה התנתקה מהקרן ברגע שנחשף הדו"ח של "אם תרצו" על הקרן.
ראו גם

בג"ץ בית הספר בעמנואל
הערות שוליים

↑  תמר רותם, סליחה שניצחתי, באתר הארץ, 18 ביוני 2010
↑  נטע סלע, בן הרב עובדיה: מפלים ספרדיות? נערב שופטים, באתר ynet, 30 באוקטובר 2006
↑  קובי נחשוני, הרב יעקב יוסף: מושך ידי מפרשת עמנואל, באתר ynet, 20 ביוני 2010
↑  ללום מבהיר כי אין כל קשר לצוואת ר’ יעקב יוסף זצ”ל ומדובר בטקטיקה משפטית.
↑  תמר רותם, התירוץ לדחיית הבת מביה"ס החרדי: "הופעתה הזולה של האם", באתר הארץ, 4 ביוני 2007
↑  צילום מכתב התשובה הרשמי של המנהלת
↑  טקס חלוקת פרס פועל/ת צדק בחינוך לשנת תשס"ט, אתר עמותת קדמה
↑  ישי כהן וישראל כהן, ‏בית המשפט: רישום אזורי בסמינרים באלעד - כבר השנה, באתר כיכר השבת, ח' באדר תשע"ז 06.03.17
↑  אלעד נשמעה לבית המשפט, 'יתד' תקף, באתר ערוץ 7, 15 ביולי 2018
↑  קובי נחשוני, הרב יעקב יוסף: מושך ידי מפרשת עמנואל, באתר ynet, 20 ביוני 2010
↑  באתר הקרן החדשה לישראל
↑  תגובת ללום לעיתון "בקהילה"
↑  באתר העמותה
נועם גוטסמן

| --- | --- |

 לידה:  מאי 1961 (בן 63) ישראל
 מדינה:  ארצות הברית, הממלכה המאוחדת 
 מקום מגורים:  ניו יורק 
 ידוע בשל:  מייסד שותף של GLG Partners
 השכלה:  אוניברסיטת קולומביה
 עיסוק:  מנהל קרנות גידור
 מעסיק:  גולדמן זקס 
 מספר צאצאים:  5
 
נועם גוטסמן (נולד במאי 1961) הוא איש עסקים אמריקאי-בריטי המתגורר בניו יורק, מנהל קרנות גידור לשעבר ומייסד שותף של GLG Partners (אנ'). מאוחר יותר הוא נכנס לתעשיית המסעדנות, והשקיע במיזמים כולל Eleven Madison Park (אנ') בניו יורק. הוא גם מנכ"ל TOMS Capital. לגוטסמן יש אזרחות כפולה בארצות הברית ובבריטניה, והוא היה ברשימת "פורבס 400" לשנת 2020 של האנשים העשירים ביותר בארצות הברית, עם שווי נקי של 2.4 מיליארד דולר.
חיים מוקדמים וחינוך

גוטסמן נולד במאי 1961, למשפחה יהודית, בנו של נשיא מוזיאון ישראל דב גוטסמן. הוא קיבל תואר ראשון מאוניברסיטת קולומביה בשנת 1986.
קריירה

גוטסמן עבד במשרדי גולדמן זאקס בלונדון והפך למנכ"ל המשרד תוך ניהול תיקי מניות גלובליים עבור קבוצת הלקוחות הפרטית שלהם. הוא עזב את גולדמן זאקס ב-1995 עם פייר לגראנז' וג'ונתן גרין כדי לייסד את GLG Partners (אנ'). החברה המשיכה לנהל 24.6 מיליארד דולר והפכה לחברה הנסחרת בבורסה של ניו יורק (נובמבר 2007). גוטסמן ושותפיו מכרו את החברה לקבוצת מאן באוקטובר 2010 תמורת 1.6 מיליארד דולר. גוטסמן הוא מנכ"ל חברת ההשקעות TOMS Capital.
פילונתרפיה

הוא נאמן באוניברסיטת קולומביה שם עשה את התואר הראשון שלו וכחבר מועצת המנהלים בקרן טייט גלרי. גוטסמן הוא במועצת היו"ר של מוזיאון המטרופוליטן לאמנות, ובמועצה הבינלאומית של המוזיאון לאמנות מודרנית. הוא ישב בחבר הנאמנים של בית החולים ניו יורק-פרסביטריאן מאז 2017 פעילויות נוספות כוללות בעלות על המסעדות Eleven Madison Park (אנ'), שנבחרה למסעדה מספר 1 בעולם על ידי מגזין 50 המסעדות הטובים בעולם, ו-Shuko, אשר ניו יורק מגזין בחר בו כ"סושי הטוב ביותר בניו יורק". הוא גם הבעלים של Nomad, ומכשיר ההשקעה המכונה גם הוא"Nomad" שהוא מייסד שותף שלה, שרכשה את איגלו גרופ, ספקית מוצרי Birds Eye Frozen.
חיים אישיים

גוטסמן נישא לג'רלדין גוטסמן ונולדו לו ארבעה ילדים. מאוחר יותר הם התגרשו.
גוטסמן מגיע ממשפחה של אספני אמנות, והוא בין 200 האספנים הבולטים ביותר לפי ARTnews. בבעלותו יצירות מאת פרנסיס בייקון ולוסיאן פרויד ואנדי וורהול.
בשנת 2014, הוא יצא עם השחקנית לוסי ליו. בשנת 2015, גוטסמן התחתן עם ביאנקה דואניאס, מנהלת המכירות של מעצב האופנה ריד קרקוף.
ביולי 2019, גוטסמן הואשם בסלילה בלתי חוקית של שביל חניה אישי מול ביתו העירוני בגריניץ' וילג'. ההאשמות דווחו לראשונה בעמוד הראשון של ה-ניו יורק דיילי ניוז. מחלקת הבנייה של ניו יורק פרסמה מאוחר יותר הצהרה שהכירה בכך שהיה חתך מדרכה ועמדת טעינה בבניין לפני שהוסב לבית, וכי גוטסמן קיבל אישור לתוכנית ב-2011 לשמור על חתך המדרכה ועל דלת מוסך מתקפלת.
הערות שוליים

↑  Parkinson, Gary (2006-02-27). "Trader in insider dealing case not coming back, says GLG". The Independent. London. אורכב מ-המקור ב-2007-09-30. נבדק ב-2008-07-12.
↑  "Noam Gottesman". Forbes (באנגלית). נבדק ב-2020-10-13.
↑  "GLG Partners Limited". Companies House. נבדק ב-13 בספטמבר 2015. {{cite web}}:  (עזרה)
↑  Forbes Israel: Jewish Billionaires - Profile of Noam Gottesman April 14, 2013 (in Hebrew)
↑  Boker, Ran (2011-03-01). "Lucy Liu visits Israel". Ynetnews (באנגלית). נבדק ב-2023-10-06.
↑  "Greenaway, Horowitz Join Trustees | Columbia College Today". www.college.columbia.edu. נבדק ב-2021-09-19.
↑  "Bloomberg Businessweek: Noam Gottesman". businessweek.com. אורכב מ-המקור ב-18 בינואר 2013. נבדק ב-2012-10-06. {{cite web}}:  (עזרה)
↑  "GLG Partners, Inc". Nyse.com. אורכב מ-המקור ב-2014-04-02. נבדק ב-2012-10-06.
↑  "A Public Hedge Fund With Good News to Report". The New York Times. 2008-02-06.
↑  גרונטמן, יעל (2010-05-17). "GLG של נועם גוטסמן מזנקת ב-50%; נרכשה ב-1.6 מיליארד ד'". Globes. נבדק ב-2023-10-06.
↑    Helia Ebrahimi, ‏GLG takes $1.6bn Man Group dowry in hedge fund marriage, The Telegraph, 17 May 2010
↑  "Peter Clarke". Bloomberg. אורכב מ-המקור ב-2012-05-01. נבדק ב-2012-03-29.
↑  "Noam Gottesman". נבדק ב-29 במרץ 2012. {{cite web}}:  (עזרה)(הקישור אינו פעיל, May 2016)
↑  "Tate Report 2007: Tate Britain and Tate Modern". tate.org.uk. 2010. אורכב מ-המקור ב-2010-04-11. נבדק ב-2012-10-06.
↑  "Hospital Leadership - Board of Trustees". New York Presbyterian. נבדק ב-7 ביולי 2019. {{cite web}}:  (עזרה)
↑  "Noam Gottesman and Bianca Duenas Wedding". Brides Magazine. נבדק ב-7 במאי 2017. {{cite web}}:  (עזרה)
↑  "No.1 Eleven Madison Park: NEW YORK, USA". The World's 50 Best Restaurants. נבדק ב-7 במאי 2017. {{cite web}}:  (עזרה)
↑  Florence Fabricant (5 באפריל 2017). "Eleven Madison Park Tops List of World's 50 Best Restaurants". New York Times. נבדק ב-7 במאי 2017. {{cite news}}:  (עזרה)
↑  Adam Platt (25 באפריל 2017). "The Absolute Best Sushi in New York". Grub Street section of New York Magazine. נבדק ב-7 במאי 2017. {{cite web}}:  (עזרה)
↑  Michael Bow (21 באפריל 2015). "Nomad Foods tycoons swoop for Iglo-owned Birds Eye in €2.6bn deal". נבדק ב-7 במאי 2017. {{cite web}}:  (עזרה)
↑  "London's 1000 most influential people 2011". Thisislondon.co.uk. 2011-11-07. נבדק ב-2012-10-06.
↑  "Dov Gottesman19172011". ArtAsiaPacific. 2011-03-22. נבדק ב-2012-10-06.
↑  The Editors of ARTnews, The 2006 ARTnews 200 Top Collectors, ARTnews.com, ‏2006-07-01 (באנגלית אמריקאית)
↑  "Which Wall Streeters 'Run' The Art Market?". Dealbreaker.com. 2011-01-27. נבדק ב-2012-10-06.
↑  "Lucy Liu's Billionaire ~~~~~~~~~ "Has Israeli Bodyguards Follow Her Around" — Report | Wetpaint, Inc. | Wetpaint, Inc". Wetpaint.com. 2014-08-09. נבדק ב-2015-09-19.
↑  "Noam Gottesman". artnews. נבדק ב-13 בנובמבר 2015. {{cite web}}:  (עזרה)
↑  המיליארדר הישראלי-אמריקאי נועם גוטסמן "אירגן" לעצמו חנייה על המדרכה במנהטן בלי רשות, באתר כלכליסט, 10 ביולי 2019
1 2  המיליארדר הישראלי נועם גוטסמן ניצח - יוכל לשמור על החנייה הפרטית על המדרכה במנהטן, באתר כלכליסט, 27 ביולי 2019
נורמן ר. אוגוסטין

נורמן (נורם) ראלף אוגוסטין (באנגלית: Norman (Norm) Ralph Augustine;‏ נולד ב-27 ביולי 1935) הוא איש עסקים אמריקאי בתחום התעופה והחלל, שכיהן כמזכיר הצבא של ארצות הברית בין השנים 1975–1977. הוא שימש כיושב ראש מועצת המנהלים וכמנהל הכללי של תאגיד לוקהיד מרטין וכיושב הראש של "הוועדה לסקירת הטיסות המאוישות לחלל של ארצות הברית"(Review of United States Human Space Flight Plans Committee).
ביוגרפיה

נורמן אגוסטין נולד בדנוור, קולורדו. הוא למד באוניברסיטת פרינסטון, שם הוא סיים תואר ראשון במדעים (BSE) בהנדסת אווירונאוטיקה בהצטיינות ולאחר מכן המשיך לתואר שני במדעים (MSE). הוא היה חבר באחוות פי בטא קפא, טאו בטא פי וב-Sigma Xi.
ב-1958 הוא הצטרף לדאגלס איירקראפט קומפני בקליפורניה, שם הוא עבד כמהנדס מחקר, כמנהל מיזמים וכמהנדס ראשי. החל מ-1965 הוא עבד במשרד מזכיר ההגנה כעוזר מנהל המחקר הביטחוני וההנדסה. ב-1970 הוא הצטרף לחברת הטילים והחלל LTV, שם הוא שימש כסגן הנשיא לתוכניות מתקדמות ושיווק. ב-1973 הוא שב לממשל הפדרלי כסגן מזכיר הצבא, ב-1975 הוא מונה כתת-מזכיר הצבא ובהמשך כמזכיר הצבא בפועל. ב-1977 הוא הצטרף לתאגיד מרטין מריאטה כסגן נשיא למבצעים טכניים. לאחר מכן הוא נבחר כמנהל הכללי של החברה ב-1987 וכיושב הראש שלה ב-1988. ב-1990 הוא ישב בראש "הוועדה המייעצת לעתיד תוכנית החלל האמריקאית", שנודעה כ"וועדת אוגוסטין". עם הקמתו של תאגיד לוקהיד מרטין ב-1995 הוא שימש כנשיאו ובהמשך אותה שנה הוא היה למנהל הכללי שלו. באוגוסט 1997 הוא פרש משני התפקידים והיה לפרופסור באוניברסיטת פרינסטון, תפקיד בו הוא שימש עד יולי 1999.
באותה שנה הוא סייע להקים את חברת In-Q-Tel, קרן הון סיכון במימון ה-CIA שקיבלה מנדט לתמוך במודיעין של ארצות הברית באמצעות השקעה בטכנולוגיות מתקדמות.
במשך תשע שנים היה אוגוסטין יושב הראש והמנהל הכללי של הצלב האדום האמריקאי. הוא גם היה יושב הראש של האקדמיה הלאומית להנדסה, הנשיא ויושב הראש של אגודת צבא ארצות הברית, יושב הראש של איגוד תעשיות החלל ויושב הראש של המועצה המדעית של מחלקת ההגנה. הוא הנשיא לשעבר של המכון האמריקאי לאווירונאוטיקה ולאסטרונאוטיקה ושל תנועת הצופים הבנים של אמריקה. הוא חבר לשעבר במועצות המנהלים של ConocoPhillips, Black & Decker, פרוקטר אנד גמבל ולוקהיד מרטין והיה חבר במועצות הנאמנים של אוניברסיטת פרינסטון ושל המכון הטכנולוגי של מסצ'וסטס. הוא גם היה חבר במועצה המייעצת של המחלקה לביטחון המולדת של ארצות הברית וחבר בוועדת הארט-רודמן לביטחון לאומי ושירת במשך 16 שנים כמועצת היועצים של הנשיא למדע וטכנולוגיה. הוא חבר בקואליציית ההדרכה של המייזם לרפורמה בביטחון הלאומי, וחבר בחברה הפילוסופית האמריקאית, האקדמיה האמריקאית לאמנויות ולמדעים ומועדון החוקרים (The Explorers Club).
במרץ 2011 קיבל אוגוסטין על עצמו לשמש כיושב הראש של פאנל תוכנית הסרט הכחול של ארצות הברית באנטארקטיקה. ביולי אותה שנה הוא היה לחבר במועצת הביטחון האנרגטי של ארצות הברית, שמשימתה לצמצם את מונופול הנפט במגזר התחבורה ופועלת בחסות המכון לניתוח ביטחון עולמי. הוא גם משמש כחבר במועצה המייעצת לתקשורת זרה, במועצה המייעצת של בית הספר פינמן, בית ספר לילדים מחוננים בתחומי המדעים, הטכנולוגיה, ההנדסה והמתמטיקה, ובמועצה המייעצת של "מוסד קוד הסיוע", מוסד ללא כוונת רווח לסיוע למשרתים בשירות צבאי.
אוגוסטין עוטר ב"מדליה הלאומית לטכנולוגיה ולחדשנות" שמוענקת על ידי הנשיא. הוא גם קיבל את פרס השירות הציבורי המצוין של המטות המשולבים. חמש פעמים הוא קיבל את העיטור האזרחי הגבוה ביותר של מחלקת ההגנה, "פרס השירות האזרחי המצוין". במשך חייו הוענקו לו 34 תוארי דוקטור לשם כבוד ולרגל יובל החמישים של "מי ומי" של אמריקה, הוא נבחר על ידם ועל ידי ספריית הקונגרס כאחד מ"חמישים האמריקאים הגדולים". אוגוסטין ביקר ביותר מ-30 ארצות והגיע הן לקוטב הצפוני והן לקוטב הדרומי.
הערות שוליים

↑  "Norman Augustine to Join the Faculty of Princeton University's School of Engineering and Applied Science".
↑  Yannuzzi, Rick E. (2007). "In-Q-Tel: A new partnership between the CIA and the private sector". Central Intelligence Agency.
↑  PNSR’s Guiding Coalition
↑  Members of the United States Energy Security Council
↑  Norman Augustine - America Abroad Media
↑  "Advisory Board". Feynman School.
↑  "Code of Support Foundation advisory board".
↑  Norman R. Augustine, Is America Falling Off the Flat Earth?, National Academies Press, 2007, pp. 78-79.
| --- | --- |
בקרת זהויות :  NLI: 987007438423305171  BnF: cb12446903x (data)  GND: 112069916  ISNI: 0000 0000 8377 7536  LCCN: n82023760  NARA: 10568761  NDL: 00462552  NKC: jcu2012726959  NLK: KAC200901763  NTA: 072831278  SUDOC: 058491988  VIAF: 44393179   WorldCat (עם VIAF): 44393179
מרק שוורץ

| --- | --- |
אין תמונה חופשית
 לידה:  9 במאי 1892 זגייז', רפובליקת פולין 
 פטירה:  28 בדצמבר 1958 (בגיל 66) פריז, צרפת 
 מקום קבורה:  בית הקברות באנייה 
 תקופת הפעילות:  1912–1958 (כ־46 שנים) 
 תחום יצירה:  ציור, פיסול 
 בן או בת זוג:  Guina Szwarc 
 צאצאים:  טרסקה טורס 
 marekszwarc.com
 
מרק שוורץ (בפולנית: Marek Szwarc‏; 9 במאי 1892 – 28 בדצמבר 1958) היה צייר ופסל יהודי-פולני משומד שפעל בצרפת.
קורות חיים > שנות חייו המוקדמות

שוורץ נולד בזגייז' פולין למשפחה ציונית ובילדותו קיבל חינוך מסורתי. למד בגימנסיה בלודז' ואחרי כן מ-1910 עד 1914 חי שוורץ ולמד בבית הספר הלאומי הגבוה לאמנויות היפות בפריז. הוא התגורר ב- La Ruche יחד עם חיים סוטין, ומרק שאגאל. הוא ייסד יחד עם צ'ייקוב וליכטנשטיין את כתב העת היהודי הראשון לאמנות מחמדים. ב-1913 הציג את הפסל הראשון שלו, "חוה", בסלון הסתיו.
בין השנים 1914 ו-1917 הוא סייר ברוסיה, בין השאר גם באודסה. שם נפגש ובילה בחוג הספרותי של מנדלי מוכר ספרים, אחד העם וביאליק. הוא גם התגורר בקייב שם התיידד עם הסופרים האוונגרדים שם בראשות דוד ברגלסון.
בזמן מלחמת העולם הראשונה חזר שוורץ לפולין. ב-1919 הוא נפגש והתחתן עם אשתו גווינה שהייתה סופרת. בשנה זו חבר לאמנים אחרים, בראשות משה ברודרזון והיה חלק מיונג יידיש בלודז'. אחרי המלחמה הוא חזר אתה לפריז. עד מלחמת העולם השנייה גר שוורץ בפריז ויצירותיו שכללו פיסול וציור נמכרו לאספנים בגרמניה, פולין וארצות הברית וכן על ידי כמה מוזיאונים. בתקופה זאת שבין המלחמות, יצר כמה יצירות בולטות ומקוריות בנחושת מרוקעת שהוצגו בסלון טווילרי (Salon des Tuileries) והיו נושא למונוגרפיה מאת לואי ווסל (Louis Vauxcelles).
קורות חיים > שנים מאוחרות

כשפולין נפלה ב-1939 התנדב שוורץ לצבא הפולני הגולה ואחרי כיבוש צרפת הוא נמלט עם הצבא הפולני לסקוטלנד בעוד שמשפחתו נמלטה דרך ליסבון לאנגליה. בתקופה זו הוא צייר סדרה של איורים בעט ודיו המתארים את חיי היום-יום של חבריו החיילים.
אחרי המלחמה הוא חזר לפריז עם אשתו ובתו טרסקה טורס ששירתה בצבא צרפת החופשית בפיקודו של הגנרל שארל דה גול. היא פרסמה שני ספרים שעסקו, ברובם, בחיי אביה.
אחרי המלחמה הקדיש שוורץ את רוב זמנו לפיסול באבן ועץ וליציקה בארד. כמה מיצירות אלה נתרמו למוזיאון לאמנות ולהיסטוריה של היהדות (Musée d'art et d'histoire du judaïsme).
מרק שוורץ נפטר בפתאומיות בפריז בגיל 66. אשתו גווינה נפטרה גם היא בפריז ב-1973
ב-2010 פורסמו זיכרונותיו שהוכתבו על ידו לאשתו ב-1954 בשם מרק שוורץ: זיכרונות בין שני עולמות (Marek Szwarc: Memoires entre deux mondes).
יצירותיו ותערוכות

יצירתו של שוורץ מזוהה בסגנונה, ברובה, עם אסכולת פריז. היא עוסקת, לרוב, אבל לא רק בנושאים מקראיים מן הברית הישנה והברית החדשה. המוטיבים האחרונים באו לידי ביטוי אחרי המרתו לקתוליות ב-1919 בגיל 27 אך הוא מעולם לא התלבט בקשר לזהותו כיהודי. דבר זה מודגם במאמרו "היסוד הלאומי באמנות היהודית" שפורסם בכתב העת הספרותי ביידיש ליטערארישע בלעטער בוורשה באפריל 1925. שוורץ ראה באמנות פיגורטיבית ככלי להגדיר מחדש תרבות יהודית על העברת האמנות מהמקודש לחילוני. הוא ראה באמנות יהודית כזאת כשפה בינלאומית הנגישה לכולם. אחרי שחזר למערב אירופה חזר ליהדות
הוא הציג בשוודיה, אוסטריה, צרפת, קנדה, בלגיה, פולין.
יצירותיו מוצגות במוזיאונים, באולמות ציבוריים ובאוספים פרטיים בפולין, ישראל, מונטריאול, ארצות הברית ואנגליה.
לקריאה נוספת

Marek Bartelik, Models of freedom: the Young Yiddish group in Lodz, 1919-1921. In: R. Washton Long, M. Baigell,and M. Heyd (eds). Jewish dimensions in modern visual culture: antisemitism, assimilation, affirmation. Waltham, Ma.: Brandeis University Press, 2010
הערות שוליים

↑  Bartelik, Models of freedom, p. 226
↑  Marek Bartelik, Early Polish Modern Art: Unity in Multiplicity
| --- | --- |
בקרת זהויות :  NLI: 987007515451205171  PLWABN: 9810551496005606  BnF: cb16211250w (data)  GND: 174336152  ISNI: 0000 0001 2149 700X  LCCN: no2006075961  RKD: 100208  SNAC: w6m124dj  SUDOC: 111304318  VIAF: 122064645   WorldCat (עם VIAF): 122064645
נבחרת אוסטרליה בבייסבול

| --- | --- |

 מידע כללי
 דירוג WBSC (18 בספטמבר 2024):  15      
  - ניקוד:  1,865
נבחרת אוסטרליה בבייסבול (באנגלית: Australia national baseball team) היא נבחרת הבייסבול לגברים המייצגת את אוסטרליה בתחרויות בינלאומיות. הדירוג הנוכחי של נבחרת אוסטרליה ברשימת הדירוג של WBSC לנבחרות בייסבול של גברים, הוא המקום ה-15 בעולם, נכון ל-18 בספטמבר 2024, ללא שינוי לעומת דירוג קודם.
הערות שוליים

↑  דירוג לנבחרות בייסבול של גברים באתר WBSC
ערך זה הוא קצרמרבנושא אוסטרליה. אתם מוזמנים לתרום לוויקיפדיה ו.
נל הדסון

| --- | --- |

נל הדסון, 2014
 לידה:  נובמבר 1990 (בת 33) ווסטרשייר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2012 
 מקום לימודים:  בית הספר לדרמה באוקספורד (2012) 
 אתר אינטרנט
 פרופיל ב-IMDb
 
נל רוז הדסון (באנגלית: Nell Rose Hudson; נולדה ב-19 בנובמבר 1990) היא שחקנית אנגלייה, המוכרת מהופעותיה בסדרת הטלוויזיה "זרה" של Starz ובסדרת הדרמה "ויקטוריה".
ביוגרפיה

הדסון גדלה בווסטרשייר. ב-2012 סיימה תואר בבית הספר למשחק באוקספורד.
ביוגרפיה > קריירה

תחילת הקריירה של הדסון הייתה בתפקיד אורח בפרק בעונה ה-15 של הדרמה הרפואית "הולבי סיטי" של ערוץ BBC One. ב-2014 לוהקה לתפקיד לירי מקנזי בסדרה "זרה".
הדסון כיכבה בתפקיד אורח בעונה הרביעית של סדרת הדרמה התקופתית "מיילדת". היא גילמה את פולט רולנד, נערה בת 17 הסובלת מסוכרת ומגלה שהיא בהריון ועומדת בפניה הבחירה בין הריון מסכן חיים לבין הפלה חוקית. הפרק שודר ב-22 בפברואר 2015.
עוד הופיעה הדסון בסדרת הטלוויזיה "ויקטוריה" על אודות חייה של המלכה ויקטוריה. הדסון גילמה דמות בדיונית בשם מיס סקרט, שעובדת בארמון בטיפול בלבושה של המלכה, ובעיצוב תסרוקתה.
ב-14 במאי 2015 שיחקה הדסון בתפקיד לידיה בנט בהפקה של תמרה הארווי של הרומן "גאווה ודעה קדומה" מאת ג'יין אוסטן בתיאטרון שפילד קרוסיבל לצדם של ג'יימס נורת'קוט ואיזבל לאפלנד.
ביוגרפיה > חיים אישיים

הדסון היא גם זמרת-יוצרת. ב-14 וב-15 במאי 2014 השתתפה בסיור הופעות יחד עם ג'ולס הולנד (אנ').
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2012 | הולבי סיטי | Holby City | טאשה קיירנקרוס | בפרק "And We Banish Shade" |
| 2013 |  | Cast Offs | נערה | סרט קצר |
| 2013 |  | Les Bohemes | מישל | סרט קצר |
| 2014–2018 | זרה | Outlander | לירי מקנזי | סדרת טלוויזיה (9 פרקים) |
| 2015 | מיילדת | Call the Midwife | פולט רולנד | סדרת טלוויזיה (פרק אחד) |
| 2015 |  | Crossing Lines | אורליה רוץ' | בפרק "In Loco Parentis" |
| 2016 |  | Agatha Raisin | קיילי סטוקס | בפרק "The Day the Floods Came" |
| 2016 | ויקטוריה | Victoria | ננסי סקרט | סדרת טלוויזיה |
| 2016 |  | Arrivals | אנג'ל |  |
| 2018 | המודיע | Informer | שרלוט המפריז | סדרת טלוויזיה |
| 2021 | החבורה מרחוב בייקר | The Irregulars | הנסיכה לואיז | סדרת טלוויזיה (2 פרקים) |
| 2022 | המנסרים מטקסס | Texas Chainsaw Massacre | רות | סרט של נטפליקס |
| 2023 |  | The Doll Factory | קלריסה | תפקיד ראשי; 6 פרקים |